**ΕΝΩΣΗ**

 **ΔΙΚΑΣΤΩΝ & ΕΙΣΑΓΓΕΛΕΩΝ**

 ΠΡΩΤΟΔΙΚΕΙΟ ΑΘΗΝΩΝ

 ΚΤΙΡΙΟ 6 –ΓΡΑΦΕΙΟ 210

ΤΗΛ: 213 215 6114-FAX 210 88 41 529

 Τ.Κ. 101. 71

 e- mail: endikeis@otenet.gr

 Αθήνα, 04-07-2025

 Αρ. Πρωτ. 310

**ΔΕΛΤΙΟ ΤΥΠΟΥ**

**Τα αποτελέσματα της ψηφοφορίας για τον νέο Κώδικα Πολιτικής Δικονομίας στέλνουν μηνύματα στο Υπουργείο Δικαιοσύνης**

Ολοκληρώθηκε πριν από λίγο η διαδικασία ηλεκτρονικής ψηφοφορίας που αποφάσισε η Ένωση και στην οποία συμμετείχαν 1.618 μέλη μας, από τον συνολικό αριθμό των 2.526 εγγεγραμμένων στο σύστημα, ποσοστό ρεκόρ που ξεπέρασε κάθε προηγούμενο και κάθε προσδοκία, γεγονός που φανερώνει την έντονη ανησυχία και τον βαθύ προβληματισμό των μελών μας.

Οι Δικαστές, οι οποίοι θα κληθούν να εφαρμόσουν τον νέο Κώδικα,  απάντησαν σε 7 κυρίαρχα ερωτήματα, όπως παρατίθενται παρακάτω αναλυτικά.

Το Υπουργείο Δικαιοσύνης δεν μπορεί να αγνοήσει τις θέσεις του Δικαστικού Σώματος το οποίο γνωρίζει πολύ καλά και προειδοποιεί για την σοβαρή υποβάθμιση της ποιότητας του δικαιοδοτικού έργου σε περίπτωση που υιοθετηθούν συγκεκριμένες διατάξεις του σχεδίου νόμου.

Καλούμε την ηγεσία του Υπουργείου και τον Πρωθυπουργό της χώρας, να ακούσουν προσεκτικά τις εύλογες επιφυλάξεις μας και να προβούν στις ανάλογες νομοθετικές διορθώσεις.

Η Ένωση Δικαστών και Εισαγγελέων αγωνίζεται αυτή τη στιγμή με όλες τις δυνάμεις της για ένα σπουδαίο κοινωνικό αίτημα: την ποιοτικότερη, αποτελεσματικότερη και περισσότερο αξιόπιστη Δικαιοσύνη. Ο αγώνας αυτός δεν αφορά μόνο τους Δικαστές. Αφορά πρωτίστως τον λαό.